projecte-aina/catalan_government_crawling huggingface dataset:
Amb una superfície de 35.751 quilòmetres quadrats, Baden-Württemberg és, després de Baviera i Baixa Saxònia, el tercer estat federal més gran d'Alemanya.
Situat al sud-oest d'Alemanya, i al centre d'Europa, comparteix les seves fronteres amb tres països europeus: França, Àustria i Suïssa.
Stuttgart n'és la capital i també la ciutat més gran de l'Estat Federal.
El resultat, l'estat federat de Baden-Württemberg, és un dels 16 estats federats que conformen la República Federal d'Alemanya (Bundesrepublik Deutschland).
Dialectes de les diferents regions de Baden-Württemberg
Aquesta frase reflecteix la situació lingüística de Baden-Württemberg.
Els dialectes no només estan presents en el llenguatge parlat, sinó que nombrosos autors i escriptors de Baden Württemberg van escriure i escriuen en el seu dialecte nadiu.
Els dos dialectes principals es divideixen, a la vegada, en quatre dialectes regionals.
(Font: Secretaria d'Assumptes Exteriors i de la Unió Europea)
L'Estat federal alemany s'estructura en dos nivell: la Federació ( Bund ) i els setze Estats federats ( Länder ).
Els Estats federats tenen els seus propis parlaments i governs, administracions pròpies, jutjats i constitucions.
Baden-Württemberg és un dels Estats federats.
La Llei Fonamental fixa les matèries que corresponen a la Federació i als Länder, respectivament.
Els Estats federats tenen competència exclusiva en l'educació escolar i en l'ensenyament superior, la seguretat interna, incloses les funcions de policia i el règim local.
Els Estats federats participen en la legislació federal a través del Bundesrat.
El règim de finançament alemany reconeix els Estats federats.
Els impostos amb més recaptació es regulen mitjançant lleis federals que, d'altra banda, requereixen l'aprovació del Bundesrat, la cambra de representació territorial.
És una regió econòmica líder en Alemanya amb una taxa d'atur baixa.
És coneguda per la serva alta tecnologia industrial i la seva indústria automobilística, però també com a segon productor vitivinícola.
Es considera l'Estat dels inversors on s'ha inventat el cotxe i la regió amb més número de sol·licituds de patents per habitant.
Juntament amb Baviera, té les taxes d'atur més baixes de tota Alemanya.
A l'octubre de 2015 la taxa d'atur a Baden-Württemberg va ser del 3,7% i a Baviera 3,3%, i la taxa d'atur juvenil (menors de 25 anys) en tots dos Estats va ser del 2,6%.
Les actuacions que es poden desenvolupar en el marc d'aquesta convocatòria són les diferents fases d'un itinerari ocupacional, d'una banda, actuacions d'orientació i tutorització que es duen a terme a llarg de l'itinerari de la persona participant, i de l'altra, actuacions de formació que es poden dur a terme en funció del full de ruta pactat amb la persona participant.
Guia de sol·licitud: Actuacions de programes integrals per a persones majors de 30 anys desocupades de llarga durada
Guia de gestió dels Programes integrals de persones majors de 30 anys desocupades de llarga durada
Guia per a la justificació econòmica dels Programes Integrals per a persones majors de 30 anys en situació de desocupació de llarga durada
Manual Galileu Programes Integrals aturats llarga durada +30
Manual per a la gestió de les accions de Formació a Mida a GIA
La durada mínima dels projectes és de 6 mesos.
Les accions finalitzaran, com a molt tard, el 30 de març de 2018.
Resolució TSF/2939/2016, de 23 de desembre, per la qual s'obre la convocatòria anticipada, per a l'any 2017, en relació amb la concessió de subvencions per al finançament de les actuacions de Programes Integrals per a persones majors de 30 anys en situació de desocupació de llarga durada, que promou el Servei Públic d'Ocupació de Catalunya.
Ordre TSF/318/2016, de 22 de novembre, per la qual s'aproven les bases reguladores per a la concessió de subvencions per al finançament de Programes Integrals, que promou el Servei Públic d'Ocupació de Catalunya.
Els períodes d'estudi o de treball a l'estranger obliguen a relacionar-se en una altra llengua, conèixer i conviure amb altres ciutadans.
Això és una experiència enriquidora amb un gran valor afegit, especialment en etapes de definició professional.
La Generalitat participa en diverses iniciatives europees a favor de la promoció de l'ocupació que fomenten la mobilitat laboral per a la millora de les condicions dels treballadors i les treballadores.
El SOC us acompanya per definir els vostres objectius professionals i millorar les vostres possibilitats laborals.
Podeu demanar cita prèvia enviant un missatge de correu electrònic a [EMAIL], indiqueu el vostre nom i número de DNI.
És necessari que estigueu inscrits com a demandants d'ocupació abans de demanar cita prèvia per utilitzar el Servei d'Orientació Professional del SOC.
Podeu inscriure-us com a demandants d'ocupació a la vostra Oficina de Treball.
Des de la vostra Oficina de Treball contactaran amb vosaltres per acordar la cita.
Si ja teniu fet el vostre currículum, porteu-lo imprès.
Durant el procés, feu entrevistes i reflexions, tant individualment com amb l'acompanyament de professionals del SOC.
També participeu en accions en grup, amb altres persones que es troben en una situació similar a la vostra.
Podeu demanar cita prèvia enviant un missatge de correu electrònic a [EMAIL] indicant el vostre nom i número de DNI.
El termini de presentació de les sol·licituds és des del 14 d'octubre fins al 23 d'octubre de 2020
El Servei Públic d'Ocupació de Catalunya (SOC) obre la convocatòria "Treball a les 7 comarques" per dur a terme projectes ocupacionals i de desenvolupament local en les comarques de l'Anoia, el Baix Ebre, el Montsià, el Pallars Jussà, la Ribera d'Ebre, el Ripollès i la Terra Alta.
Aquesta línia d'ajuts té l'objectiu d'estimular la creació d'activitat econòmica i la generació d'ocupació de manera que sigui possible desenvolupar un entorn socioeconòmic que afavoreixi la permanència de la població en aquests territoris.
La convocatòria s'adreça a les entitats locals de les comarques esmentades, els seus organismes autònoms i les entitats dependents o vinculades a aquestes amb competència en matèria de desenvolupament local i de promoció de l'ocupació.
El termini de presentació de les sol·licituds és des del 14 d'octubre fins al 23 d'octubre de 2020.
Enguany, el Projecte "Treball a les 7 comarques" integra quatre programes i onze tipus diferents d'accions de promoció de l'ocupació i desenvolupament local en el marc d'un únic projecte d'intervenció territorial, amb l'objectiu de permetre a les entitats locals donar suport d'una manera integrada tant a les persones com a les empreses que conformen el teixit productiu del territori.
El Projecte integra quatre programes i onze tipus diferents d'accions de promoció de l'ocupació i desenvolupament local
El grup de lectures contemporànies recomana Nada es cierto de Nacho Zubizarreta, editat per Pàmies.
Una novel·la negra, però amb molta llum, ambientada a Sitges.
Va ser tot un èxit al grup de lectura i molts dels assistents ja estan llegint el segon títol Juegos salvajes, editat per Serial Ediciones.
Tots dos volums estan protagonitzats per Lucas Rozman i la seva mare.
Voleu conèixer una mica més d'ells?
Us recomanem el vídeo de la presentació que van fer a la "Llibreria Antinous".
El gluten és una proteïna que es troba als cereals: blat, ordi, sègol, civada, espelta...
La celiaquia és un trastorn autoimmune que provoca una atròfia de les vellositats de l'intestí prim que afecta la capacitat d'absorbir els nutrients dels aliments degut a la ingesta de gluten.
La persona sensible al gluten no pateix aquest trastorn anterior, però manifesta dolor d'ossos i articulacions, pèrdua de pes, fatiga crònica o enrampades.
Tant les persones celíaques com les sensibles al gluten no han de menjar aliments que continguin gluten i que poden trobar-se en diferents productes, com ingredient, com additiu, com suport d'additius i aromes o bé com impuresa.
Aquesta informació molt més detallada la podeu trobar als articles que surten en la revista Sin gluten que tenim a hemeroteca.
Si patiu aquest trastorn o coneixeu algú que el pateixi és de lectura obligada.
Recordeu que us podeu endur en préstec fins a 5 revistes durant 30 dies!
Amélie Nothomb és una escriptora belga en llengua francesa.
Les seves novel·les acostumen a ser breus però punyents, i si t'agraden estàs de sort, des del 1992 en publica una cada any.
Aquesta és la vint-i-cinquena novel·la de l'autora, un relat que té com a tema principal la relació mare i filla, un tema molt tractat al llarg de la història de la literatura.
No ens trobarem, però, davant d'un amor sincer i immesurable, sinó d'una història commovedora de gelosia i crueltat.
La Marie, una jove preciosa que té la vida per davant, es queda embarassada i pareix la Diane, una bebè tan bonica i dolça que li pren el protagonisme.
La Diane creixerà annelant l'amor de la seva mare, i mentre es fa gran i aconsegueix ser una gran professional en el món de la cardiologia, encamina la seva vida en paral·lel a la necessitat de sentir-se estimada.
Us recomanem que llegiu la història sencera per completar el cicle de vital dels personatges i empatitzar, encara que només sigui una mica, amb ells.
La trobareu a l'Àrea d'Adults de la Biblioteca.
Stefan Zweig, fent ús de la paraula i la reflexió, ens porta a donar un tomb per la cultura, la política, la història i la vida europea del segle XX i dibuixa amb nostàlgia una idíl·lica Europa dels anys anteriors a la Primera Guerra Mundial.
Memòries d'un europeu l'autor austríac ens ha deixat escrit en forma d'autobiografia una excel·lent anàlisi de la doble hecatombe que va patir l'Europa del segle XX; un viu reflex de les conseqüències de l'absurditat i l'estupidesa humanes.
Educat, com tots els nois de la seva generació, en el respecte i la reverència a la gent gran.
En una època que tot el que feia olor de novetat o joventut inspirava desconfiança.
Sota un sistema educatiu encotillat.
Que assistia a les aules només de cos present perquè el seu interès era fora, on podia conèixer nous creatius.
Augment d'anhel de llibertat individual.
Oportunitat d'observar perilloses temptatives del què estava per venir al vell continent.
Col·leccionista que atresorava, entre d'altres relíquies, manuscrits que reflectien el moment de creació d'una obra.
Amistats amb artistes i polítics rellevants de l'època.
Zweig, lluitador infatigable per la pau i la unitat europea a través de la ploma i la paraula, fa una admirable anàlisi del segle XX tenint en compte que no va viure prou anys per posar distància a la Primera Guerra Mundial i que no va veure el final de la segona (es va suïcidar al Brasil l'any 1942).
L'escriptor reflexiona sobre una guerra encarnada en part per la ingenuïtat de les masses, que es mostren exultants davant l'entusiasme per una confrontació i convençudes d'una amatent resolució traduïda en victòria.
A la guerra la segueix un període de relativa calma encara que aquest està marcat per un caos financer caracteritzat per la inflació.
L'anhel de recuperar l'ordre i els estralls de la inflació seran els ressorts sobre els quals Hitler se servirà per alçar-se cap al poder i aquest desencadenarà allò que es creia impossible: una altra guerra mundial.
El món d'ahir és una autobiografia fascinant en la qual Stefan Zweig explica, de manera magistral, la bogeria de l'Europa (malalta) del segle XX.
(excel·lent traducció al català de Joan Fontcuberta)
Podeu llegir aquesta ressenya també a: El Cau de les Paraules.
La recomanació d'aquest mes des de l'Àrea Local és aquesta obra escrita per Francesc Godàs Bastida i editada per Pagès Editors dins de la col·lecció Guimet.
L'autor de l'obra, nét de Frederic Godàs i Victorina Vila, ens explica la història de la seva família, els seus orígens, la Lleida Republicana, la guerra, les penalitats i l'exili.
Una família arrelada a la ciutat de Lleida amb força trets comuns amb d'altres persones de l'època, però amb certes particularitats que la fan d'interès per als lleidatans.
Frederic Godàs i Victorina Vila foren els fundadors de l'emblemàtica institució pedagògica de Lleida: el Liceu Escolar.
La seva filosofia, la línia pedagògica i les influències d'avantguarda de l'ensenyament primari van ser un nou model d'educació durant la II República que van marcar la vida de la capital de les Terres de Ponent.
La desaparició de l'escola de Lleida, el novembre de 1937, per efecte de les bombes feixistes i per l'espoliació de l'edifici del Liceu Escolar, no han pogut vèncer el record i la memòria del que va significar aquesta institució pels lleidatans.
El Món d'ahir és una revista d'història editada des del 2016 per Minoria Absoluta.
Segons els seus creadors " aquesta publicació no té com a objectiu principal divulgar, analitzar o descobrir: està pensada per gaudir del doble plaer de llegir i d'emmirallar-se en el passat.
Com que l'escriptor que millor ha encarnat aquesta doble vocació és Stefan Zweig, l'han homenatjat a la capçalera, que reviu el títol de les seves cèlebres memòries: El món d'ahir.
Zweig deia que la història no té temps de ser justa".
A més d'història, inclou articles de literatura, periodisme i assaig.
Cada número conté 3 seccions fixes: reflexió sobre la fotografia, comparació d'iconografies i una última secció sobre cartografia.
Aquestes tres seccions són el punt de reflexió de cadascún dels temes monogràfics dels diferents números, els quals es caracteritzen pels colors diferents de les seves cobertes.
Alguns dels temes tractats són: els rius, l'any 1968, els valencians, la música, les ciutats, la mentida i els llibres.
Recordeu que us podeu endur en préstec fins a 5 revistes durant 30 dies!
" Visc sola en un garatge, amb un ordinador portàtil i una vella granada de mà... ", així comença aquesta història.
La Herra té vuitanta anys i, distanciada dels seus fills, fa temps que viu sola en un garatge de Reykjavík.
Gràcies a Internet, però, es connecta amb el món sencer.
Fumadora empedreïda i néta del primer president d'Islàndia, la Herra va passar la Segona Guerra Mundial a Dinamarca i Alemanya.
Més tard va viatjar pel continent americà, on va estudiar fotografia, es va casar i va perdre un fill.
Però finalment va tornar a Islàndia.
Ara no té ganes de passar un altre Nadal sola i ha decidit planificar la seva mort.
Ha dubtat força, però s'ha decantat per la cremació.
Mentre espera que el forn s'escalfi a mil graus, aprofita per fer balanç del passat i organitza les seves darreres revenges...
Amb aquesta novel·la hem donat el tret de sortida a la 7a edició del grup de lectura Cuinant entre llibres, aquest curs amb destinació Escandinàvia.
Va començar la seva carrera com a pintor, i els seus quadres s'han exposat en més de trenta països.
El 1990 va publicar Hella, la seva primera novel·la.
101 Reykjavik (1996), la seva obra més coneguda, va ser portada al cinema amb un gran ressò internacional.
A més de dedicar-se a la narrativa, Hallgrímur és autor de teatre, de poesia i d'una gran quantitat d'articles periodístics que analizen la situació política i social d'Islàndia.
"En Connell i la Marianne han crescut al mateix poble de l'interior d'Irlanda, però en realitat provenen de dos mons molt diferents.
La Marianne és una noia orgullosa, inadaptada i solitària.
En Connell és un dels nois més populars de l'institut.
També és el fill de la dona de fer feines de la mansió on viu la Marianne.
Quan, tot i les diferències socials, sorgeix entre ells una connexió especial, provaran de mantenir-la oculta."
Gent normal és la novel·la de la que tothom parla i ara us direm perquè.
A primera vista sembla una història corrent en la què noia i noi es coneixen, s'agraden, es relacionen i s'enamoren.
La típica història entre una parella d'adolescents, estudiants brillants, que van a un institut en el què ell és popular i ella més aviat marginada, que van a festes i a vegades diuen ximpleries.
Però la seva relació es veu afectada constantment per la diferència de classe, l'atracció inexplicable i la manca de comunicació o, més ben dit, la comunicació deficient entre ells dos.
Els malentesos, les paraules que no es diuen i els gestos que parlen són clau en l'evolució de la parella i gràcies a l'escriptura senzilla però de qualitat de Gent Normal assistim al pas de l'adolescència a la joventut d'en Connell i la Marianne, estimant-los, renyant-los, comprenent-los i sentint llàstima per ells.
Gràcies a les converses, al dubtes, a les anades i tornades, al patiment de la Marianne i en Connell ens adonem de com són d'importants les primeres relacions amoroses, com ens afecta el que ens diuen i el que no ens diuen i com pot ser de desigual una relació entre iguals.
Els seus textos s'han publicat a Granta, The New Yorker, The Dublin Review, Winter Pages i The Stinging Fly, revista a la qual es va incorporar com a editora el 2017.
Rooney va ser escollida l'any 2017 per The Observer (The Guardian) com un dels talents més prometedors del moment.
Gent normal, la seva segona novel·la, va ser el llibre més elogiat de l'any per la crítica del Regne Unit segons The Bookseller, i el 2018 va obtenir el premi a millor novel·la irlandesa del 2018 i el Costa Book Award 2018.
Podeu llegir Gent Normal en català editada per Edicions Periscopi i en castellà editada per Random House Mondadori.
Enllaç al catàleg ARGUS / Enllaç a l' eBiblio
" Un dia la meva amiga en tractament de càncer em va demanar si podia acompanyar-la a triar una perruca ".
Aquesta anècdota ens explicava el passat dia 3 de febrer l'escriptora Laetitia Colombani a través de l'Skype als membre del club de lectura en francès, després d'haver llegit i comentat el seu llibre, La trena. "
A la botiga hi havia perruques de tots tipus, de cabell sintètic i natural, provinents de diversos llocs del món, especialment de l'Índia.
I d'aquí va sorgir la novel·la.
La trena, primera novel·la de la directora, actriu i escriptora, lliga les vides de tres dones de diferents punts del món: Índia, Sicília i Quebec.
Totes tres, coratjoses, caminen cap a la llibertat desafiant les injustícies i violències, sovint invisibles, amb les que acostumen a trobar-se les dones.
Smita, pertanyent a la casta dels Intocables, abandona el seu poble i marit per donar a la seva filla una educació digna i lliurar-la del seu destí.
Giulia, una obrera siciliana apassionada dels llibres, pren càrrec de l'empresa familiar i li dona un gir copèrnic.
Sarah, alta executiva d'un cabinet d'advocats, lluita contra l'exclusió que pateix per tenir càncer i pren les regnes de la seva vida.
Totes tres trien trencar amb la tradició i amb allò que s'espera d'elles i prenen les regnes de la seva vida amb autenticitat i valentia.
Els membres del club de lectura, conduit per Maite Alarcón, van estar encantats i meravellats per l'amabilitat i l'escalfor de l'escriptora, que, de manera senzilla i molt entenedora va respondre les preguntes i agrair l'entusiasme del grup i la lectura del seu llibre.
Va dir mentre mostrava el seu racó de treball.
Jen Wang és il·lustradora de L.A. Magazine, directora del Festival de Còmic de Los Ángeles, molt coneguda per la seva tasca a la sèrie de còmics Hora de Aventuras i autora de quatre llibres: Koko Be Good (2010), En la vida real (2014), El príncipe y la modista (2018) i Destellos (2019).
Koko Be Good és la primera novel·la gràfica de Jen Wang, on presenta a través dels seus personatges la lluita personal per trobar el nostre camí en aquesta vida.
En la vida real de Cory Doctorow (guionista) i Jen Wang (il·lustradora), com en totes les obres d'aquesta il·lustradora, s'exposa un tema real a través del seu còmic.
En aquesta ocasió es mostra la dualitat d'una noia d'institut poc popular que passa a ser tota una líder, tota una heroïna al món virtual a través d'un videojoc online.
Destellos és un còmic juvenil reconegut amb diversos premis; Premi Eisner a la millor publicació per a adolescents, Premi Joves Lectors del Festival d'Angoulême i Premi Millor Còmic de l'any 2019 per l'associació de llibreries de Madrid.
Pel que fa al contingut, es tracta d'una novel·la gràfica que ens mostra la força de l'amistat.
El príncipe y la modista és el còmic juvenil que en aquesta ocasió us recomanem.
Una història on els pares del príncep Sebastian li estan buscant promesa, però ell té altres prioritats.
A Sebastian li agrada vestir-se de dona i la complicitat laboral amb la seva modista va creixent cada cop més, a l'igual que els mutus sentiments.
Tal com es resumeix en la contraportada del còmic...
"Jen Wang ha escrit una paràbola exquisida sobre la llibertat, l'amor, la família, la importància de les aparences i el poder de presentar-nos davant els altres sota el prisma del nostre veritable jo".
En definitiva, a les obres de Jen Wang podem trobar històries amb missatge, històries que plasmen quotidianitats on tots podem veure'ns-hi reflexats o, si més no, d'on en podem aprendre a valorar el poder de l'empatia i la tolerància vers aquelles vessants vitals que no compartim, però que hauríem de respectar.
Catalunya any zero: crònica visual de la desfeta dels autors David Gesalí i David Íñiguez, i editat per Angle Editorial l'any 2019 és un recull gràfic de la història de Catalunya, on es pot veure la violenta i atroç destrucció del territori i la societat catalanes a mesura que va caient en mans de l'exèrcit franquista.
Les imatges, fetes sobretot pel bàndol vencedor, ens mostren l'ensorrament físic d'infraestructures i edificis.
Aquestes fotografies van acompanyades de narracions personals dels perdedors: soldats i civils que van viure la guerra en primera persona, donant així una visió contrastada dels fets.
Lleida va ser un duríssim front de guerra.
En aquesta obra podem veure fotografies que ens il·lustren els esdeveniment i la destrossa de les bombes, el pont ferroviari de Lleida sobre el riu Segre, el barri del Canyeret, que va ser una de les àrees de la ciutat més malmesa, i en general una Lleida que era poc més que un munt de runes amb un aspecte desolador.
Una Lleida devastada pel bombardeig del 2 de novembre de 1937, que va causar centenars de víctimes mortals i molts danys materials sobre objectius civils.
En trobareu dos exemplars a l' Àrea Local (2a planta), un per a consulta i un per a préstec.
Sofi Oksanen (1977-) és una escriptora finesa-estoniana considerada una de les autores més destacades de la seva generació.
La seva tercera novel·la, Purga, la va convertir en el gran fenomen literari europeu i li va valdre nombrosos premis.
El títol que us recomanem avui és la seva quarta novel·la i l'hem llegida al grup de lectura Cuinant entre llibres: Escandinàvia, literatura i gastronomia.
L'autora situa la història a l'Estònia ocupada durant la Segona Guerra Mundial i als anys posteriors.
Fa un repàs de la història poc coneguda d'aquest país europeu, amb les successives ocupacions per part de nazis i soviètics, i ho fa a través de tres personatges principals: els cosins Edgar i Roland, i la Juudit, dona d'Edgar.
Edgar i Roland lluiten, durant la guerra a Estònia, contra els bolxevics.
Juudit mentrestant sobreviu a Tallin.
Un cop acabada la guerra i amb l'arribada d'una nova ocupació per part dels nazis, la vida dels cosins seguirà camins totalment oposats.
La Juudit es veu atrapada en la història i participa de la vida dels dos.
Una novel·la d'història, d'intriga i d'amor que atrapa el lector amb una prosa i un ritme trepidant.
Trobareu un exemplar en castellà l'Àrea d'Adults (primera planta).